Henriette Danneskiold-Samsøe

Henriette Danneskjold-Samsøe (født 9. mai 1806, død 10. september 1858) var en dansk komtesse, gift med Frederik av Nør.

Hun var datter av grevskapet Gisselfeld Klosters femte besitter, Christian Conrad Sophus Danneskiold-Samsøe (1774–1823) og Johanne Henriette Valentine Kaas (1776–1843). Henriette Danneskjold-Samsøe var fra 1821–29 Gisselfelds tredje priorinne. 19. september 1829 giftet hun seg med Frederik Emil August av Slesvig-Holsten-Sønderborg-Augustenborg, bror til hertug Christian August av Augustenborg. Etter at ektemannen ble landsforvist pga. sin stillingtagen i Første slesvigske krig, levet paret først i Sydtyskland, deretter i England og til sist i Paris. Den 10. september 1858 avgikk hun her ved døden. Åtte år senere lot sønnen Frederik August hente moren hjem fra Paris og faren hjem fra Bayreuth. De ble bisatt i et kapell ved Krusendorf kirke.

Referanser 

Slekten Danneskiold-Samsøe